**A TKK hallgatója mint a Komáromi Erőd egyik idegenvezetője**

**Írta: Bc. Tanóczky Gabriel**

**A Selye János Egyetem főépülete mellett terül el az észak-komáromi erődrendszer főkapuja, a Lipót-kapu. A kapu mögött helyezkedik el az Öreg és az Új vár, amelyet idegenvezető kíséretében tekinthetnek meg az ide látogatók.**

**Nemrégiben az erőd időszakos munkalehetőséget kínált egyetemi hallgatók számára. Az SJE Tanárképző Kar történelem és katechetika szakos hallgatójaként jelentkeztem, és idegenvezetőként el is tudtam helyezkedni az erődben. A követelmények között volt a beszédkészség, az előadókészség és a nyelvtudás.**

**Az erőd munkatársai biztosítják az elmondandó szöveget több nyelven (magyar, szlovák, angol, német), amiből a leendő idegenvezető fel tud készülni a tárlatvezetésre.**

****

**A munka nagyon jó felkészülést, gyakorlatot biztosít a Tanárképző Kar főként történelem szakos hallgatóinak, ráadásul pénzkereseti lehetőség is.**

**A munkakezdés előtt szabadon átjárhattam az erődöt, megismerkedtem azzal az útvonallal, amin végigkísérem a vendégeket. Többször részt vehettem a már régebben ott dolgozó idegenvezető előadásán, megfigyelhettem, mit, hogyan és hol kell elmondani a turistáknak.**

Komárom, 2018. 07. 03.